nickbes/lawsofisrael huggingface dataset:
חוק פסיקת ריבית והצמדה (תיקון מס' 9), התשפ"ד-2023 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2025-01-01T00:00:00
פרסום: ספר החוקים, 19/11/2023, מס' חוברת 3117, עמ' 142
שמות קודמים:
Name: הצעת חוק פסיקת ריבית והצמדה (תיקון מס' 9), התשפ"ד-2023 
Value: בקריאה השנייה והשלישית
Name: הצעת חוק פסיקת ריבית והצמדה (תיקון מס' 9), התשפ"ב-2022 
Value: בקריאה הראשונה
תקציר:
 חוק פסיקת ריבית והצמדה, התשכ"א–1961 תוקן לאור השינויים שחלו במשק הישראלי ובמטרה להבטיח כי ההסדר יאזן בצורה מדויקת יותר בין האינטרסים של הנושים והחייבים, תוך שמירה על פשטות ההסדר ככל הניתן. בכלל זה, נקבעה הריבית השקלית כריבית ברירת מחדל, נקבע מנגנון הוספת "דמי פיגורים" במקום "ריבית פיגורים" ובוטל מנגנון ה"ריבית דריבית" עליו, וכן בוטלה הריבית על מטבע החוץ. 
כמו כן, נעשו תיקונים עקיפים לחוקים המפנים להוראות החוק האמור או להגדרות המופיעות בו, לצורך התאמתם להסדר החדש.
התיקון העקיף המשמעותי ביותר הינו בחוק ההוצאה לפועל, התשכ"ז–1967, ולפיו דמי הפיגורים לא יחולו לגבי חייבים המשלמים את חובם בתשלומים. כמו כן הורחב שיקול הדעת של רשמי ההוצאה לפועל להפחית את דמי הפיגורים לצורך קידום הגבייה בתיקים וסגירת חובות. בנוסף, נעשו תיקונים שונים בחוק האמור שמטרתם ליישם את השינויים בחוק פסיקת ריבית והצמדה.
חוק המאבק בטרור (תיקון מס' 10), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2023-11-14T00:00:00
פרסום: ספר החוקים, 14/11/2023, מס' חוברת 3113, עמ' 120
שמות קודמים:
Name: הצעת חוק המאבק בטרור (תיקון מס' 10), התשפ"ד-2023
Value: בקריאה השנייה והשלישית
Name: הצעת חוק המאבק בטרור (תיקון מס' 10) (הכרזה על אדם זר כפעיל טרור), התשפ"ד-2023
Value: בקריאה הראשונה
תקציר:
החוק מתקן את פרק ב' לחוק המאבק בטרור, התשע"ו-2016, כך ששר הביטחון יוכל להכריז באופן עצמאי וישיר גם על אדם זר כפעיל טרור, אף מבלי שגורם מוסמך מחוץ לישראל הכריז עליו קודם לכן ככזה. 
עוד נקבעה הרחבה להגדרה הקיימת כיום בחוק האמור של "פעיל טרור", כך שגם מי שנוטל חלק באופן ממשי במימון פעילות של ארגון טרור מוכרז או בהעמדת אמצעים לארגון כאמור, גם אם אינו חבר בו, יכנס לגדר ההגדרה "פעיל טרור". כן תוקנה הגדרת המונח "נשק" כך שההגדרה תכלול גם נשק שאינו תקין.
חוק הביטוח הלאומי (תיקון מס' 238 - הוראת שעה – חרבות ברזל) (תגמולים למשרתים במילואים), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2023-10-07T00:00:00
פרסום: ספר החוקים, 09/11/2023, מס' חוברת 3108, עמ' 86
שמות קודמים:
Name: הצעת חוק הביטוח הלאומי (תיקון מס' 238 - הוראת שעה – חרבות ברזל) (תגמולים למשרתים במילואים), התשפ"ד-2023
Value: בקריאה השנייה והשלישית
Name: הצעת חוק הביטוח הלאומי (הוראת שעה – חרבות ברזל) (תגמולים למשרתים במילואים), התשפ"ד-2023
Value: בקריאה הראשונה
תקציר:
חוק זה קובע כהוראת שעה לגבי מי ששירת במילואים בתקופה שמיום 7.10.2023 ועד יום 31.12.2023, ששיעור התגמול המזערי בעד יום מילואים עבורו יעלה לסכום של 300.61 שקלים חדשים במקום 215.17 שקלים חדשים שהיו ניתנים עד היום. בנוסף, החוק מאפשר לשר העבודה בהסכמת שר הביטחון ושר האוצר ובאישור ועדת העבודה והרווחה של הכנסת להאריך בצו את התקופה האמורה אם הדבר יידרש בשל הימשכות מלחמת חרבות ברזל.
חוק התוכנית לסיוע כלכלי (הוראת שעה – חרבות ברזל), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2023-11-09T00:00:00
פרסום: ספר החוקים, 09/11/2023, מס' חוברת 3109, עמ' 88
שמות קודמים:
Name: הצעת חוק התוכנית לסיוע כלכלי (הוראת שעה – חרבות ברזל), התשפ"ד-2023
Value: בקריאה השנייה והשלישית
Name: הצעת חוק התוכנית לסיוע כלכלי (הוראת שעה – חרבות ברזל), התשפ"ד-2023
Value: בקריאה הראשונה
תקציר:
מוצע לתקן את חוק מס רכוש וקרן פיצויים, התשכ"א–1961, ולקבוע בו מתווה סיוע לעסקים קטנים ובינוניים להשתתפות בהוצאותיהם הקבועות וכן בחלק מהוצאות השכר עקב מלחמת "חרבות ברזל". כמו כן, מוצע לתקן את חוק הביטוח הלאומי [נוסח משולב], התשנ"ה–1995, חוק עבודת נשים, התשי"ד–1954 וחוק מענק הסתגלות מיוחד לבני 67 ומעלה (הוראת שעה – נגיף הקורונה החדש), התש"ף–2020, לשם מתן הקלות והטבות בעניין קבלת דמי אבטלה לעובדים שהעסקתם הופסקה בעקבות המלחמה.
חוק המאבק בטרור (תיקון מס' 9 והוראת שעה), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2023-11-12T00:00:00
פרסום: ספר החוקים, 12/11/2023, מס' חוברת 3110, עמ' 112
שמות קודמים:
Name: הצעת חוק המאבק בטרור (תיקון מס' 9 והוראת שעה), התשפ"ד-2023
Value: בקריאה השנייה והשלישית
Name: הצעת חוק המאבק בטרור (תיקון מס' 9 והוראת שעה) (צריכת פרסומי טרור), התשפ"ד-2023
Value: בקריאה הראשונה
תקציר:
נוספה כהוראה שעה לתקופה של שנתיים עבירה שתאסור על צריכה שיטתית וממושכת, בנסיבות של הזדהות עם ארגון הטרור, של פרסומים מסוימים של ארגון חמאס ודאע"ש שכוללים קריאה ישירה לביצוע מעשי טרור, דברי שבח, אהדה או עידוד למעשי הטרור או תיעוד של מעשה הטרור המתלווה לצריכת פרסומים הכוללים קריאה לביצוע מעשה טרור או דברי שבח או אהדה למעשים אלה. דינו של הצורך לפי חוק זה ¬¬– מאסר שנה. עם זאת, צריכה של פרסומים שנעשתה באקראי, בתום לב או במטרה כשרה לא תהיה צריכה אסורה. על שר המשפטים לדווח כל חצי שנה לוועדת החוקה, חוק ומשפט באופן פרטני על אופן הפעלתה של עבירה זו.  כמו כן, נקבע כי היועץ המשפטי לממשלה יהיה רשאי לאצול לפרקליט המדינה ולמשנה לפרקליט המדינה את הסמכות לאשר הגשת כתבי אישום על מכלול עבירות הביטוי הקשורות במאבק בטרור.
חוק איסור הלבנת הון (תיקון מס' 33), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2023-11-09T00:00:00
פרסום: ספר החוקים, 09/11/2023, מס' חוברת 3107, עמ' 84
שמות קודמים:
Name: הצעת חוק איסור הלבנת הון (תיקון מס' 33), התשפ"ד-2023
Value: בקריאה השנייה והשלישית
Name: הצעת חוק איסור הלבנת הון (העברת מידע למטה הלאומי ללוחמה כלכלית בטרור), התשפ"ד-2023
Value: בקריאה הראשונה
תקציר:
המטה הלאומי ללוחמה כלכלית בטרור שהוקם במשרד הבטחון התווסף לרשימת הגופים אשר ניתן להעביר אליהם מידע באופן ישיר מהרשות לאיסור הלבנת הון ומימון טרור כאשר תתבצע בקשה מנומקת להעברת המידע, זאת לצורך ביצוע תפקידיו של המטה הלאומי ללוחמה כלכלית בטרור בנוגע לפעילות של ארגוני טרור ובנוגע לפעילות של מימון טרור. כמו כן, המטה התווסף לרשימה של גורמים שלגביהם ראש הרשות המוסמכת צריך לדווח מדי שנה לועדת חוקה, חוק ומשפט על מספר בקשות מידע והעברות מידע ממאגר המידע של הרשות.
חוק העברת מידע לצורך זיהוי או אימות זהות של אדם לרבות גופה, ואיתור נעדר או שבוי, הנדרשים בשל פעולות האיבה או פעולות המלחמה (הוראות שעה – חרבות ברזל), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה המשותפת של ועדת החוקה, חוק ומשפט, ועדת הפנים והגנת הסביבה וועדת המדע והטכנולוגיה לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009
תחילה: 2023-11-08T00:00:00
פרסום: ספר החוקים, 08/11/2023, מס' חוברת 3106, עמ' 76
שמות קודמים:
Name: הצעת חוק העברת מידע לצורך זיהוי או אימות זהות של אדם לרבות גופה, ואיתור נעדר או שבוי, הנדרשים בשל פעולות האיבה או פעולות המלחמה (הוראות שעה – חרבות ברזל), התשפ"ד-2023
Value: בקריאה הראשונה
תקציר:

נוספו בהוראת שעה ההוראות שנקבעו בתקנות שעת החירום לצורך הסדרת הגישה של גופי הביטחון למידע מהמאגר הביומטרי במשרד הפנים לצורך זיהוי ואיתור הנרצחים, הנעדרים והשבויים בעקבות מלחמת חרבות ברזל, וכן את אפשרות המשטרה לקבל מידע לרבות מידע גנטי ורפואי שיוכל לסייע במשימה זו. עוד נוספו תיקונים הנוגעים לנושא שמירת טביעות האצבעות במאגר הביומטרי ואיסור מחיקתן בתקופת הוראת השעה,  השימוש בתמונות תווי פנים ע"י רשות האוכלוסין, וכן הוראות בדבר סמכות דרישת ידיעות ומסמכים ע"י צה"ל. התיקונים עוגנו במסגרת שלוש הוראות שעה: האחת - בחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009, השנייה - בפקודת משטרה, והשלישית במסגרת החוק המוצע. הוראות השעה יעמדו בתוקפן למשך שנה מיום תחילת החוק, עד ליום 7.11.24, ובכפוף לסמכות הארכת תקופה זו, על ידי שר הפנים או השר לביטחון לאומי או שר הביטחון, לפי העניין, לתקופות נוספות שלא יעלו על 12 חודשים במצטבר. כן נקבע כי בתקופת הוראת השעה יהיה ניתן להשתמש בסמכויות האמורות גם לצורך איתור נעדרים והרוגים במסגרת אירוע אזרחי רב נפגעים עליו הכריז שר הפנים.
חוק נציב תלונות הציבור על שופטים (תיקון מס' 5 - הוראת שעה), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2023-11-07T00:00:00
פרסום: ספר החוקים, 07/11/2023, מס' חוברת 3101, עמ' 54
שמות קודמים:
Name: הצעת חוק נציב תלונות הציבור על שופטים (תיקון מס' 5 - הוראת שעה), התשפ"ד-2023
Value: בקריאה השנייה והשלישית
Name: הצעת חוק נציב תלונות הציבור על שופטים (הוראת שעה) (הארכת משך הכהונה), התשפ"ד-2023
Value: בקריאה הראשונה
תקציר:
נקבע בהוראת שעה לתקופה של חצי שנה, כי שר המשפטים ונשיא בית המשפט העליון, יחד, יהיו רשאים להאריך את תקופת כהונתו של נציב תלונות הציבור על שופטים בתקופה של חצי שנה בלבד.
חוק תגמולים לבני משפחה של חטופים ונעדרים בפעולת איבה, התשפ"ד–2023
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת העבודה והרווחה
יוזמים: ישראל אייכלר, אלון שוסטר, מיכאל מרדכי ביטון, נעמה לזימי, אופיר כץ, אפרת רייטן מרום, ארז מלול, צביקה פוגל, אריאל קלנר, מירב בן ארי, ינון אזולאי, זאב אלקין, יונתן מישרקי, בועז ביסמוט, משה סעדה, דן אילוז, ניסים ואטורי, סימון מושיאשוילי, חנוך דב מלביצקי, שלום דנינו, מרב מיכאלי, גלעד קריב, יאיר לפיד, מאיר כהן, קארין אלהרר, מירב כהן, אלעזר שטרן, מיקי לוי, רם בן ברק, יואב סגלוביץ', בועז טופורובסקי, מיכל שיר סגמן, עידן רול, יוראי להב הרצנו, ולדימיר בליאק, רון כץ, משה גפני, יעקב אשר, אליהו ברוכי, משה רוט, עמית הלוי, טלי גוטליב, אברהם בצלאל, לימור סון הר מלך, יצחק קרויזר, יצחק פינדרוס, אלמוג כהן, אביגדור ליברמן, עודד פורר, יבגני סובה, שרון ניר, יוליה מלינובסקי, חמד עמאר, שמחה רוטמן, יולי יואל אדלשטיין, קטי קטרין שטרית, יוסף טייב, פנינה תמנו, מתן כהנא, אורית פרקש הכהן, שרן מרים השכל, אלי דלל, מטי צרפתי הרכבי, טטיאנה מזרסקי, יסמין פרידמן, דבי ביטון, משה טור פז, סימון דוידסון, נאור שירי, שלי טל מירון, ירון לוי, ששון ששי גואטה, אליהו רביבו, משה פסל, גלית דיסטל אטבריאן, צגה מלקו, אושר שקלים, חוה אתי עטייה, דוד ביטן, דני דנון, אוהד טל, צבי ידידיה סוכות, משה סולומון
תחילה: 2023-11-07T00:00:00
פרסום: ספר החוקים, 07/11/2023, מס' חוברת 3105, עמ' 64
שמות קודמים:
Name: הצעת חוק תגמולים לבני משפחה של חטופים ונעדרים בפעולת איבה, התשפ"ד–2023
Value: בקריאה השנייה והשלישית
Name: הצעת חוק התגמולים לבני משפחה של נעדרים או חטופים בפעולת איבה או במלחמה, התשפ"ד–2023
Value: בקריאה הראשונה
Name: הצעת חוק התגמולים לבני משפחה של נעדרים, חטופים או שבויים, התשפ"ד–2023
Value: בדיון המוקדם
תקציר:
חוק זה קובע כמה הסדרים לעניין חטופים ונעדרים ובני משפחותיהם. ראשית, החוק קובע שבני משפחה של מי שנקבע כי הוא חטוף או נעדר יהיו זכאים לתגמולים ולהטבות הניתנים לבן משפחה של נספה בפעולת איבה או של חלל צה"ל ואולם שר הביטחון יהיה רשאי לקבוע בתקנות שינויים והתאמות במתן הזכאויות באופן שיתאים לצרכי בני משפחות החטופים. שנית קובע החוק, בהוראת שעה לשנתיים שניתן להאריכה בשנה נוספת, כי למשפחות של שבויים, נעדרים וחטופים ישולם מענק כספי אחת לשלושה חודשים בסכום של 90,000 ש"ח – מחצית מן המענק ישולם לבן הזוג ומחציתו להורים, ובהעדרם – ישולם לבני משפחה אחרים לפי הפירוט שבחוק. כמו כן ישולם מענק, תלת חודשי כאמור, בסך 21,000 שקלים חדשים לכל אחד מאחיו של החטוף או הנעדר, כולל אחים חורגים, וכן לילדיו, אך זאת בתנאי שלא משולמים בעד האחים או הילדים או להם תגמולים בשל אותו חטוף או נעדר. למענקים המשולמים במועד אחד לאדם מסוים נקבעה תקרה של 200,000 ש"ח.  שלישית החוק קובע כי גם חטוף שאינו חייל או איש כוחות הביטחון יהיה זכאי עם שחרורו לתשלומים חודשיים לפי חוק התשלומים לפדויי שבי, התשס"ה–2005. בנוסף, החוק מעגן הגנה מפני עיקולים על הסכומים המשולמים, קובע פטור ממס הכנסה על תשלומים אלו וכן קובע הגבלה על  שכר הטרחה המרבי בעד הטיפול בתביעה לקבלת תשלומים אלה, שלא בשלב המחייב פנייה לערכאות
חוק הירושה (תיקון מס' 19), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2023-11-07T00:00:00
פרסום: ספר החוקים, 07/11/2023, מס' חוברת 3102, עמ' 56
שמות קודמים:
Name: הצעת חוק הירושה (תיקון מס' 19), התשפ"ד-2023
Value: בקריאה השנייה והשלישית
Name: הצעת חוק הירושה (הוראת שעה – חרבות ברזל), התשפ"ד-2023
Value: בקריאה הראשונה
תקציר:
החוק נועד לתת מענה לבעיות יישומיות בתחום הירושה שנובעות ממתקפת הטרור של 7 ו-8 באוקטובר 2023. נקבע כי יורש של אדם שמת כתוצאה מפעולות המלחמה המנויות בחוק בתקופה שמיום ה-7 באוקטובר 2023 ועד שנה מתום תקופת תוקפה של ההכרזה על מצב מיוחד בעורף, רשאי להסתלק מחלקו בעיזבון לא רק לטובת בן זוגו, ילדו או אחיו של המוריש, אלא גם לטובת בני המשפחה של המוריש וכן לטובת בן זוגו לשעבר, ילדו או ילד שהמוריש ראה אותו כילדו. תקופה זו ניתנת להארכה. כמו כן, נקבע כי כאשר מתו בני משפחה בפעולות המלחמה ומותם היה ב-7 באוקטובר 2023 או ב-8 באוקטובר 2023, יראו אותם ככאלה שלא ניתן לקבוע מי מהם מת תחילה, זאת במטרה למעט דיונים בסדר הפטירות וכחריג לעיקרון לפיו העיזבון עובר ליורש של הנפטר האחרון מבני המשפחה. עם זאת, הרשם רשאי לאשר חלוקה אחרת בין היורשים אם היורש הסכים לכך או מטעמים מיוחדים שיירשמו.
חוק הרשות הלאומית לביטחון קהילתי (תיקון מס' 2), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2023-11-07T00:00:00
פרסום: ספר החוקים, 07/11/2023, מס' חוברת 3104, עמ' 62
שמות קודמים:
Name: הצעת חוק הרשות הלאומית לביטחון קהילתי (תיקון מס' 2), התשפ"ג-2023
Value: בקריאה השנייה והשלישית
Name: הצעת חוק הרשות הלאומית לביטחון קהילתי (תיקון מס' 2), התשפ"ב-2021
Value: בקריאה הראשונה
תקציר:
נקבעו תיקוני חקיקה המשלימים להחלטת הממשלה בדבר סגירת המשרד לחיזוק וקידום קהילתי והעברת הרשות לביטחון קהילתי למשרד לביטחון הפנים.
חוק התכנון והבנייה (תיקון מס' 146), התשפ"ד-2023
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת הפנים והגנת הסביבה
יוזמים: יוסף טייב, מירב בן ארי, אברהם בצלאל
תחילה: 2023-11-07T00:00:00
פרסום: ספר החוקים, 07/11/2023, מס' חוברת 3103, עמ' 60
שמות קודמים:
Name: הצעת חוק התכנון והבנייה (תיקון מס' 146), התשפ"ד-2023
Value: בקריאה השנייה והשלישית
Name: הצעת חוק התכנון והבנייה (תיקון מס' 147) (הוראות לעניין היטל השבחה – דחיית תשלום אגב פירוד ופטור לשיפורי מיגון), התשפ"ג–2023
Value: בקריאה הראשונה
Name: הצעת חוק התכנון והבנייה (תיקון - דחיית תשלום היטל השבחה אגב גירושין), התשפ"ג-2022
Value: בדיון המוקדם
תקציר:
נקבע כי לא יראו העברת מקרקעין או הענקת זכויות בהם הטעונה רישום בפנקסי המקרקעין, בתמורה או ללא תמורה, כמימוש זכויות המחייב בהיטל השבחה, ובלבד שהעברת הזכויות כאמור התבצעה אגב הליך פירוד בין בני זוג. עוד נקבע כי ההסדר כאמור יחול בין היתר על גירושין, ביטול נישואין או הפקעתם, ואף כשהנישואין טרם פקעו אך בית המשפט או בית דין קבע הסדר איזון משאבים בין בני הזוג וכי תחולתו של ההסדר תהיה לעניין שומת השבחה שטרם הפכה לשומה סופית.
בנוסף, נקבע לקבוע פטור מהיטל השבחה על השבחה שנוצרה בשל בניית חדר עם שיפורי מיגון במידה ולא ניתן לבנות מרחב מוגן באותו מבנה וזאת על היתר לשיפור מיגון שניתן מיום תחילתו של חוק זה ואילך.
חוק הגנה על מענקים מיוחדים (חרבות ברזל), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2023-11-02T00:00:00
פרסום: ספר החוקים, 02/11/2023, מס' חוברת 3100, עמ' 50
שמות קודמים:
Name: הצעת חוק הגנה על מענקים מיוחדים (חרבות ברזל), התשפ"ד-2023
Value: בקריאה הראשונה
תקציר:
החוק קובע הגנה מפני עיקול על המענקים המפורטים בתוספת לחוק, וכן מקנה לשר האוצר ולשר המשפטים סמכות לקבוע מענקים מינהליים נוספים, שכולם או חלקם, יהיו מוגנים מפני עיקול אם נמצא שיש הצדקה לעשות כן בנסיבות.
חוק לדחיית הבחירות הכלליות לרשויות המקומיות (תיקון), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2023-11-01T00:00:00
פרסום: ספר החוקים, 01/11/2023, מס' חוברת 3099, עמ' 42
שמות קודמים:
Name: הצעת חוק לדחיית הבחירות הכלליות לרשויות המקומיות (תיקון), התשפ"ד-2023
Value: בקריאה השנייה והשלישית
Name: החלק שפוצל - הצעת חוק לדחיית הבחירות הכלליות לרשויות המקומיות ולמועצות האזוריות, התשפ"ד-2023
Value: בקריאה הראשונה
תקציר:
בחוק זה נקבעו מספר הסדרים משלימים הנובעים מדחיית הבחירות הכלליות לרשויות המקומיות עקב מלחמת "חרבות ברזל". כך למשל, נקבע מנגנון פיצוי עיזבון של מועמד בבחירות לראשות מועצה אזורית שהוכר כחלל מערכות ישראל או מי שנפטר כתוצאה מפגיעת איבה בקשר למצב הביטחוני המיוחד, על הוצאות בחירות שהוציא המועמד כדין. עוד נקבע, כי החובה לצאת לחופשה או להפסיק את השירות מיום הגשת הרשימות, החלה על המועמדים העובדים בשירות המדינה ועל אנשי הקבע של צה"ל, לא תחול עד היום ה-30 שלפני מועד הבחירות החדש. כמו כן, נקבע כי מועמד שנדרש לצאת לחופשה ללא תשלום או להפסיק את שירותו על מנת להתמודד בבחירות, ועשה כן לפי כל דין, זכאי לתשלום מיוחד ממעסיקו בעד התקופה בה שהה בחופשה או שהופסק בה שירותו בשיעור של 70% מהשכר הרגיל שלו, ולא יותר מ-11,870 ש"ח. בנוסף, נקבע כי במסגרת הוראת שעה, יוקלו התנאים לנטילת מקדמות למימון בחירות, יתאפשר החזר חלקי מוקדם של ערבונות שניתנו לשם התמודדות בבחירות ואף סכום התרומות המותר למועמד או לרשימה יעלה.
חוק המקרקעין (תיקון מס' 37), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2023-10-31T00:00:00
פרסום: ספר החוקים, 31/10/2023, מס' חוברת 3098, עמ' 40
שמות קודמים:
Name: הצעת חוק המקרקעין (תיקון מס' 37), התשפ"ד-2023
Value: בקריאה השנייה והשלישית
Name: הצעת חוק המקרקעין (תיקון מס' 38) (הרחבת בנייה לשם הקמת מרחב מוגן בבית מורכב), התשפ"ד-2023
Value: בקריאה הראשונה
תקציר:
נקבע כי לשם בניית מרחב מוגן דירתי או מרחב מוגן קומתי במבנה או באגף מסוים בבית מורכב (בית משותף המורכב מכמה מבנים או אגפים), או במקום בו לא ניתן לבנות אחד מאלו, בנייה של שיפורי מיגון, תידרש הסכמה של בעלי דירות שבבעלותם שישים אחוזים מהדירות באותו מבנה או אגף, בהתקיים התנאים המפורטים בחוק. הוראה דומה קיימת כבר היום בחוק ביחס לבית משותף שאיננו בית מורכב.
חוק הארכת תקופות ודחיית מועדים (הוראת שעה – חרבות ברזל) (אישורים רגולטוריים, עיצומים כספיים ובדיקות מיתקני גז), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2023-10-25T00:00:00
פרסום: ספר החוקים, 25/10/2023, מס' חוברת 3097, עמ' 28
שמות קודמים:
Name: הצעת חוק הארכת תקופות ודחיית מועדים (הוראת שעה – חרבות ברזל) (אישורים רגולטוריים, עיצומים כספיים ובדיקות מיתקני גז), התשפ"ד-2023
Value: בקריאה הראשונה
תקציר:
נקבעו בחוק זה הסדרים לצורך הקלה על המשק והבטחת רציפות תפקודית תקינה של אספקת מצרכים ושירותים לציבור בשל מצב החירום. זאת, באמצעות הארכת אישורים רגולטוריים בשלושה חודשים (ובחלק מהמקרים - בארבעה חודשים), דחיית מועדים הקשורים לעיצומים כספיים בשלושה חודשים ודחיית מועד לביצוע בדיקה תקופתית של מתקן גז בשלושה חודשים. ראש הממשלה רשאי, בצו, באישור הממשלה להאריך את תקופת הדחייה של נתינת אישור רגולטורי ואת המועד לביצוע בדיקה תקופתית של מתקן גז אם נוכח כי מתקיימות נסיבות המצדיקות זאת עקב המצב הבטחוני המיוחד. שר המשפטים רשאי, בצו, באישור ממשלה להאריך את תקופת הדחייה של דחיית מועדים הקשורים לעיצומים כספיים אם נוכח כי מתקיימות נסיבות המצדיקות זאת עקב המצב הבטחוני המיוחד.
חוק לדחיית הבחירות הכלליות לרשויות המקומיות, התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הפנים והגנת הסביבה
תחילה: 2023-10-24T00:00:00
פרסום: ספר החוקים, 24/10/2023, מס' חוברת 3095, עמ' 22
שמות קודמים:
Name: הצעת חוק לדחיית הבחירות הכלליות לרשויות המקומיות, התשפ"ד-2023
Value: בקריאה השנייה והשלישית
Name: הצעת חוק לדחיית הבחירות הכלליות לרשויות המקומיות ולמועצות האזוריות, התשפ"ד-2023
Value: בקריאה הראשונה
תקציר:
על רקע מצב המלחמה שבו מצויה מדינת ישראל בימים אלה והקשיים המשמעותיים הנובעים מקיום מערכת בחירות במהלך תקופה זו, נקבע כי יידחה מועד הבחירות הכלליות לרשויות המקומיות ולמועצות האזוריות בשלושה חודשים, ליום כ' בשבט התשפ"ד (30בינואר 2024). בנוסף, נקבע כי אם נוכחה הממשלה כי נתקיימו נסיבות אשר מונעות עריכת הבחירות במועד זה, היא רשאית, בצו שיאושר בכנסת, לאחר קבלת המלצתה של ועדת הפנים והגנת הסביבה על ידי שלושה רבעים מחבריה, לדחות את מועד הבחירות ליום י"ח באדר א' התשפ"ד (27 בפברואר 2024).
חוק אמנת הבנק האסייני לפיתוח, התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2023-10-24T00:00:00
פרסום: ספר החוקים, 24/10/2023, מס' חוברת 3096, עמ' 24
שמות קודמים:
Name: הצעת חוק אמנת הבנק האסייני לפיתוח, התשפ"ד-2023
Value: בקריאה השנייה והשלישית
Name: הצעת חוק אמנת הבנק האסייני לפיתוח, התשפ"ג-2023
Value: בקריאה הראשונה
תקציר:
החוק קובע כי לבנק האסייני לפיתוח תהיה אישיות משפטית בישראל בהתאם להסכם בדבר הקמת הבנק אשר נחתם במנילה בדצמבר 1965, אשר אליו הצטרפה מדינת ישראל באפריל 2022 (להלן – אמנת הבנק). בנוסף, עוגנו בחוק המעמד, החסינויות וזכויות היתר המפורטים באמנת הבנק עבור הבנק ונושאי המשרה בו ונקבע כי שר האוצר ייצג את המדינה לעניין חברותה בבנק ויביא לידיעת הממשלה תיקונים באמנת הבנק, טרם כניסתם לתוקף.
חוק דחיית מועדים (הוראת שעה – חרבות ברזל) (חוזה, פסק דין או תשלום לרשות), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2023-10-18T00:00:00
פרסום: ספר החוקים, 18/10/2023, מס' חוברת 3094, עמ' 14
שמות קודמים:
Name: הצעת חוק דחיית מועדים (הוראת שעה – חרבות ברזל) (חוזה, פסק דין או תשלום לרשות), התשפ"ד-2023
Value: בקריאה הראשונה
תקציר:
החוק קובע, בהוראת שעה, דחיית מועדים וחיובים מסוגים שונים, שאירעו במהלך "תקופה קובעת", שהיא התקופה שבין יום תחילת מתקפת הטרור, ה-7 באוקטובר 2023, ועד למועד תום תקופת התיקון הזמני, ה-7 בנובמבר 2023. החוק גם כולל מנגנון הארכה של תקופה זו, באישור ועדת החוץ והביטחון של הכנסת. בפרט, החוק מאפשר דחייה של 30 ימים למועד עשיית פעולה שנקבעה בחוזה, מועד לעשיית פעולה שנקבעה בפסק דין או בהחלטה סופית של בית משפט ומועד תשלום לרשות, להוציא חיובי תשלום מזונות וחוזי עבודה, כל עוד מועדים אלו חלים במהלך התקופה הקובעת. הזכאים לדחיית מועדים וחיובים אלו הם חיילים בשירות סדיר, קבע ומילואים, משרתים בגופי ביטחון הפנים (שוטרים, סוהרים וכבאים), עובדים בארגוני ההצלה מד"א, זק"א ואיחוד הצלה ומתנדבים בארגונים אלה בהיקף המקביל למשרה מלאה, ואוכלוסייה אזרחית שנפגעה מהאירועים, ובכלל זאת נעדרים, חטופים, שבויים ותושבי היישובים הסמוכים לרצועת עזה ולגבול לבנון, המנויים בתוספת לחוק. עוד נכללים בקבוצת הזכאים בני זוגם של הזכאים כל עוד הם אחראים לחיוב יחד עימם, עיזבונותיהם של הזכאים, חברות מעטים ושותפויות שהשליטה בהן מצויה בידי מי מהזכאים ומי שאושפזו למשך 7 ימים לפחות בשל פציעה שנגרמה בשל האירועים במהלך התקופה הקובעת. בדומה לתקופה הקובעת, החוק כולל מנגנון של הארכת התקופה גם לגבי תקופת הדחייה.
חוק סדר הדין הפלילי (תיקון מס' 93 - הוראת שעה – חרבות ברזל) (היוועדות חזותית), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2023-10-18T00:00:00
פרסום: ספר החוקים, 18/10/2023, מס' חוברת 3093, עמ' 10
שמות קודמים:
Name: הצעת חוק סדר הדין הפלילי (תיקון מס' 93 - הוראת שעה – חרבות ברזל) (היוועדות חזותית), התשפ"ד-2023
Value: בקריאה השנייה והשלישית
Name: הצעת חוק סדר הדין הפלילי (הוראת שעה – חרבות ברזל) (קיום דיון תחילת המשפט בהיוועדות חזותית), התשפ"ד-2023
Value: בקריאה הראשונה
תקציר:
חוק סדר הדין הפלילי תוקן כך שניתן יהיה לקיים בהיוועדות חזותית גם דיוני הקראה של פתיחת המשפט הפלילי, המתקיימים בעניינים של נאשמים עצורים או אסירים, זאת בשל מצב החירום. במקרים שבהם אין דרך לקיים דיון אפילו בהיוועדות חזותית, ניתן יהיה לקיים את ההקראה במכשיר טכנולוגי המאפשר שמיעה בלבד, אם ניתנה לכך הסכמת הנאשם וסניגורו או שבית המשפט הוראה כאמור לאחר ששוכנע כי יש דחיפות לקיים את הדיון באותה עת. בנוסף, התווספה אפשרות לקיים דיונים בהיוועדות חזותית אם יש בהם כדי לסיים את ההליך בעניינו של הנאשם והוא ביקש זאת באמצעות סניגורו. הדיונים יתקיימו בנוכחות סנגורו של הנאשם, ואם אינו מיוצג אז ימונה לו סנגור ובדרך שתבטיח כי הסנגור, הנאשם והשופט ישמעו זה את זה ויראו זה את זה. הסדר זה נקבע כהוראת שעה לתקופת זמן של חודשיים וחצי, ובנוסף - ההוראות יחולו רק בתקופת תוקפן של ההודעה על הגבלת הדיונים בבתי המשפט והכרזה על קיומים של דיוני מעצר בהיוועדות חזותית מתוקף התקש"ח האמור.